《游昭武西塔寺和刘太守仁甫韵》
明代·黄仲昭

偶同登古寺，楼阁夕阳边。列雉低连树，遥山翠倚天。

劳生成底事，客路又经年。只合还山去，尘缨濯涧泉。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。